Сохти давлатдорӣ – демократияи парламентӣ. Сардори давлат – Шоҳбонуи Британия, намояндаи ӯ дар Барбадос – генерал-губернатор. Мақоми қонунгузор – парламенти дупалатагӣ: Палатаи Маҷлис (28 аъзо, ки бо раъйпурсии умумӣ ба муҳлати 5 сол интихоб мешаванд) ва Сенат (21 аъзо, ки генерал-губернатор таъйинашон мекунад). Сарвари ҳукумат – сарвазир. Ҳокимияти судӣ аз Суди олӣ ва 8 суди магистратуравӣ иборат аст. Барбадос узви СММ, Иттиҳоди Британия ва диг. созмонҳои байналхалқист.